钦定古今图书集成/明伦汇编/氏族典/第592卷 > 欧阳燧
## 钦定古今图书集成/明伦汇编/氏族典/第592卷 > 欧阳燧

按《潜江县志》：“燧，字岣嵝，少负奇才，博通经史。崇祯闲，
任盱眙县令，莅政廉明，兴利除害。后以病乞归乡里。
癸未正月，流寇破荆郢，分兵击潜，众溃走，贼兵追至
拖市，燧被执。贼知为绅，欲降之。燧曰：‘孤城难守，故随
众至此，岂能复俛首尔贼求生耶’？呼其妻廖氏曰：‘毋
他往’。廖氏拾砖击贼首，赴水死。燧亦遇害。”